Utilitarismus

Utilitarismus as en furem faan eetik. Det wurd komt faan latiinsk utilitas, an det ment nat of föördial. A utilitarismus sait, dat at dun faan minsken rocht as, wan hat faan nat för aal a bedialagten as. A utilitarismus hää uk bedüüdang för sotsiaal- an wiartskapwedenskapen.

Auerdraanj uun a politiik bedüüdet det, dat en stoot faan lidj uunfeerd wurd skul, diar det gud men mä't fulk. Gesetsen san diar för diar, amdat mögels föl minsken uun en mögels grat miat lokelk wurd skel.

Tau bedüüden fertreedern faan a utilitarismus wiar Jeremy Bentham (1748–1832) an John Stuart Mill (1806–1873). Uun sin buk „Introduction to the Principles of Morals and Legislation“ (1789) skraft Bentham uk, dat hi mä nat ei natelkhaid ("utility") ment, man föördialen för aaltumaal ("benefit"). Modern utilitaristen brük miast ei det wurd "nat", jo snaake uun steed faan "minskelk welliisen".

 Luke uk diar 

Kategorie:Filosofii